Diari Oficial de la Generalitat Valenciana


Sumari del DOGV 5987, del 02-04-2009 (2009/3547)

Notificació de la resolució del recurs d'alçada, referència interna R-278/2008, a Enrique González Hernández.
-------------------------------------------------------------------------------------------------------------

### Dades del document

Número de DOGV
:   5987

Data del DOGV
:   02-04-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/3547


Data del document
:   30-09-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de la resolució del recurs d'alçada, referència interna R-278/2008, a Enrique González Hernández. [2009/3547]  
De conformitat amb el que estableix l'article 59.4 de la Llei 30/92, de 26 de novembre, de règim jurídic de les administracions públiques i del procediment administratiu comú, es notifica a Enrique González Hernández, carrer de Sant Pancraç, núm. 9, baixos (46546 Torrent) la resolució del recurs d'alçada amb el número de referència interna R-278/08.  
Resolució  
Examinat el recurs d'alçada formulat per Enrique González Hernández contra la resolució denegatòria del visat de contracte i del finançament convingut (HU 217), relativa a l'expedient núm. 46/1T/0019/2008/244.  
Antecedents de fet  
Primer. Enrique González Hernández adquirent de l'habitatge siti a Torrent (València), carrer Primat Pla i Daniel, número 12, mitjançant escriptura de compravenda de data 19 de desembre de 2007, esmenada per una altra de data 10 d'abril de 2008, va presentar en el Servei Territorial d'Habitatge i Projectes Urbans de València el dia 16 de gener de 2008 sol·licitud de visat i finançament convingut per a l'adquisició d'habitatge existent.   
Segon. A la vista de l'expedient, i en virtut del que disposa l'article 28.1 en relació amb l'article 6 del Reial decret 801/2005, d'1 de juliol, i l'article 39 del Decret 41/2006, de 24 de març, del Govern Valencià, en relació amb l'article 40.3 de la Llei 8/2004, de 20 d'octubre, de l'habitatge de la Generalitat Valenciana, el Servei Territorial en data 16 de maig de 2008 dicta resolució denegatòria del visat i el finançament convingut, en quedar acreditat que el preu de compravenda de l'habitatge objecte de les ajudes per un import de 117.192,30 euros supera, a l'efecte d'accedir al finançament convingut, el preu màxim de compra que és 88.563,45 euros.  
Tercer. Contra l'esmentada resolució Enrique González Hernández interposa recurs d'alçada dins del termini i la forma escaient, amb les al·legacions que hi consten, i que es donen per reproduïdes en nom de la brevetat.   
Fonaments de dret   
I. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de règim jurídic de les administracions públiques i del procediment administratiu comú (LRJAP i de PAC), com pel que estableix el Decret 131/2007, de 27 de juliol, del Consell (DOCV núm. 5566 de 30 de juliol de 2007).  
II. El que disposen els articles 107, 110, 114 i 115, de la LRJAP i PAC, quant a l'admissió i tramitació del recurs d'alçada.  
III. Segons el que estableix l'article 28.1 del Reial decret 801/2005, d'1 de juliol, el preu màxim de venda dels habitatges usats per metre quadrat de superfície útil serà d'1,60 vegades del preu bàsic nacional, amb independència de l'increment addicional de preu que corresponga per l'eventual ubicació de l'habitatge en un àmbit territorial de preu màxim superior.  
El preu màxim de venda dels habitatges acollits a algun règim de protecció pública serà el que corresponga segons les normes específiques que els siguen d'aplicació, sempre que el preu de venda no excedisca dels màxims establits en el paràgraf anterior d'aquest article.  
IV. L'article 6 del Reial decret 801/2005, d'1 de juliol, estableix el preu bàsic a escala nacional per metre quadrat de superfície útil, el qual servirà com a referència per a la determinació del preu màxim de venda i renda dels habitatges acollits a les mesures de finançament qualificat del citat reial decret.  
V. Segons el que disposa l'article 39 del Decret 41/2006, de 24 de març, del Govern Valencià, es considera mòdul de venda per metre quadrat de superfície útil per als habitatges existents, el resultat de multiplicar el preu bàsic a escala nacional establit en el Reial decret 801/2005, d'1 de juliol, amb les actualitzacions d'aquest que si és el cas corresponguen, aplicable en el moment de la data en què es duga a terme la compravenda, pel valor de coeficient de zona que corresponga, el qual es determina en la taula que descriu l'esmentat Decret 41/2006.   
Segons estableix l'article 40.3 de la Llei 8/2004, de 20 d'octubre, d'habitatge de la Comunitat Valenciana, és sobrepreu la percepció de quantitats en concepte de mobles.  
VI. En aquest expedient, el preu màxim de venda de l'habitatge puja a 88.563,45 euros, quantitat que resulta de multiplicar el preu bàsic aplicable en la data en què es du a terme la compravenda, que és 758,00 euros, pel coeficient de zona de la localitat de Torrent en la data de sol·licitud de visat i finançament convingut, que és 1,84 i el resultat (1394,72) multiplicat per la superfície útil de l'habitatge, 63,5 metres quadrats.   
En l'escriptura pública de compravenda, el sol·licitant va adquirir l'habitatge per un preu de 114.192,30 euros, per la qual cosa la resolució dictada pel Servei Territorial és correcta i adequada a dret.   
VII. El recurrent aporta escriptura d'esmena en què figura com a preu de venda la quantitat 88.562,72 euros i manifesta que la resta, és a dir la quantitat de 25.629,56 euros, correspon al valor del mobiliari i efectes existents a l'habitatge adquirit. Davant d'aquesta al·legació cal recordar l'article 40.3 de la Llei 8/2004, abans transcrit, i atés que el recurrent no ha aportat cap prova ni cap al·legació que evidencie l'error en la resolució recorreguda, es confirma aquesta.  
Vistes la Llei 30/1992, de 26 de novembre, de règim jurídic de les administracions públiques i del procediment administratiu comú i la resta de legislació de general i pertinent aplicació, i de conformitat amb la proposta de resolució de l'Àrea de Plans d'Habitatge, resolc:  
Desestimar el recurs d'alçada formulat per Enrique González Hernández contra la resolució del Servei Territorial d'Habitatge i Projectes Urbans de València, de data 16 de maig de 2008, la qual queda ferma.  
Contra aquesta resolució, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València, en el termini de dos mesos comptadors des de l'endemà de la notificació, segons els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que considere oportú.  
València, 30 de setembre de 2008.- La directora general d'Habitatge i Projectes Urbans: M. Jesús Rodríguez Ortiz.